اسلامی تعاون تنظیم نے کشمیر سے فوری کرفیو اٹھانے کا مطالبہ کیا

اسلامی تعاون تنظیم ( او آئی سی ) کے رابطہ گروپ نے مقبوضہ کشمیر سے فوری کرفیو اٹھانے کا مطالبہ کر دیا۔

خبر کا کوڈ: ۴۴۱۳۷۶

تاریخ: ۲۶ آذر ۲۰۱۹ - ۲۱:۳۴

رسا نیوز ایجنسی کی رپورٹ کے مطابق اسلامی تعاون تنظیم ( او آئی سی )کے رابطہ گروپ نے مقبوضہ کشمیر سے فوری کرفیو اٹھانے کا مطالبہ کر دیا۔

اقوام متحدہ کی جنرل اسمبلی اجلاس کے موقع پر نیویارک میں ہونے والے او آئی سی کے رابطہ گروپ اجلاس کا مشترکہ اعلامیہ جاری کر دیا گیا ہے۔

دوران اجلاس او آئی سی نے کشمیریوں کی شناخت اور جغرافیائی حیثیت میں تبدیلی پر تشویش کا اظہار کیا ہے۔

مشترکہ اعلامیے میں مطالبہ کیا گیا کہ بھارت پرامن مظاہرین کے خلاف طاقت اور پیلٹ گنز کا استعمال بند کرے اور وادی سے کرفیو اٹھایا جائے۔

اس موقع پر میڈیا سے گفتگو میں وزیر خارجہ شاہ محمود قریشی نے کہا کہ پوری امت مسلمہ مسئلہ کشمیر کے حوالے سے مکمل طور پر متحد ہے۔